সকালে নাসিরকে তার বাড়ি থেকেই আটক করে নগরীর বোয়ালিয়া থানা পুলিশ। নাসির পেশায় গাড়ি চালক। আটকের সময় নাসির উদ্দিন জানান, তার স্ত্রী চার মাসের অন্তসত্তা ছিলেন। শুক্রবার সকালে নীলা বাবার বাড়ি বেড়াতে যেতে চান। কিন্তু সময়ের অভাবে তিনি নিয়ে যেতে পারেননি। এতে অভিমান করে নীলা রান্নাঘরে ঢুকে ভেতর থেকে দরজা আটকে গলায় ফাঁস দিয়ে আত্মহত্যা করেন। পরে প্রতিবেশীদের ডেকে তিনি রান্নাঘরের দরজা ভাঙেন। নগরীর বোয়ালিয়া থানার অফিসার ইনচার্জ (ওসি) শাহাদাত হোসেন খান জানান, নাসির-নীলা দম্পতির গ্রামের বাড়ি চারঘাটে। তারা এই এলাকায় বাসা ভাড়া নিয়ে থাকতেন। সকাল ৭টার দিকে বাসার রান্নাঘর থেকে নীলার ঝুলন্ত লাশ উদ্ধার করে ময়না তদন্তের জন্য রাজশাহী মেডিকেল কলেজের (রামেক) মর্গে পাঠানো হয়।